text: Politiet bevogter retten under bandesag
  05 november 2018 kl. 10.29
  Politiet er mandag meget synligt til stede ved Retten i Esbjerg. Her gik retssagen mod en 21-årig mand fra Esbjergs bandemiljø i gang. Den 21-årige er tiltalt for forsøg på manddrab.
  Den 21-årige er tiltalt for forsøg på manddrab og for besiddelse af skydevåben, da politiet mener, at han i januar trængte ind i en frisørsalon på Ingemanns Allé i Esbjerg og affyrede et skud mod en person i salonen.
  Retsagen finder sted under store sikkerhedsforanstaltninger med politi uden for retsbygningen og med kontrol inden adgang til retssalen.
  Retten i Esbjerg har på forhånd afsagt kendelse om, at det er muligt at bortvise tilhørere fra retslokalet i forbindelse med vidneafhøringer, hvis politiet vurderer, at tilhørerne har relation til bandemiljøet.
  Der ventes dom i sagen i næste uge.
  
  